《赋得宿百洞送友人之湘中》
明代·周玄

怪石如云起天上，枯藤盘根垂百丈。萝深苔滑鸟不栖，索漠寒百卧相向。

两两三三往复回，衔花映水皆奇状。清秋倒树风涧号，初日排云雪岩壮。

醉客应为巫峡吟，行人厌作巴山望。洞里愁声谁忍闻，别时对此堪惆怅。

作者简介：福建闽县人，字微之。与黄玄皆出林鸿门下，称二玄。永乐中以文学征，授礼部员外郎。尝挟书数千卷，居长乐高柄家，读书十年，卒业尽弃其书，谓已尽在腹中。为闽中十才子之一。有《宜秋集》。